Document ID: 32005R1084

KOMISSION ASETUS (EY) N:o 1084/2005,
annettu 8 päivänä heinäkuuta 2005,
tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä annetun neuvoston asetuksen (ETY) N:o 3030/93 liitteiden II, III ja V muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1) ja erityisesti sen 19 artiklan,
sekä katsoo seuraavaa:
(1)
Tekstiili- ja vaatetustuotteita koskevan WTO-sopimuksen voimassaolon päättymisen vuoksi WTO:n jäsenten tekstiili- ja vaatetustuotteiden tuontiin sovelletut kiintiöt poistettiin 1 päivänä tammikuuta 2005.
(2)
Ennen kiintiöiden vapauttamista yhteisössä otettiin 13 päivänä joulukuuta 2004 käyttöön neuvoston asetuksella (EY) N:o 2200/2004 (2) valvontajärjestelmä niille 35:lle tekstiilituotteiden luokalle, joita vapauttaminen koskee.
(3)
Kiinan kansantasavallan, jäljempänä ’Kiina’, WTO:hon liittymistä tarkastelleen työryhmän raportin (3) 242 kohdassa (tekstiilejä koskeva suojalauseke) tuotiin esiin mahdollisuus ottaa käyttöön erityisiä suojatoimenpiteitä tekstiilien tuonnissa Kiinasta. Lausekkeen mukaan silloin, kun jokin WTO:n jäsen katsoo Kiinasta peräisin olevien tekstiilien tuonnin aiheuttavan markkinahäiriöitä, jotka uhkaavat haitata kyseisten tuotteiden kaupan tavanomaista kehitystä, kyseinen jäsen voi pyytää neuvottelujen käymistä Kiinan kanssa lieventääkseen tai ehkäistäkseen kyseisiä markkinahäiriöitä.
(4)
Neuvosto lisäsi asetuksella (EY) N:o 138/2003 (4) asetukseen (ETY) N:o 3030/93 10 a artiklan WTO-työryhmän raportin 242 kohdan saattamiseksi osaksi yhteisön lainsäädäntöä.
(5)
Komissio antoi 6 päivänä huhtikuuta 2005 ohjeet asetuksen (ETY) N:o 3030/93 tekstiilituotteita koskevaa suojalauseketta käsittelevän 10 a artiklan soveltamisesta, jäljempänä ’ohjeet’.
(6)
Euroopan komission pyynnön vuoksi Kiinan kanssa käytiin Kiinan WTO:hon liittymistä tarkastelleen työryhmän raportin 242 kohdan ja asetuksen (ETY) N:o 3030/93 10 a artiklan mukaisia neuvotteluja tuoteluokista, joiden Kiinasta suuntautuvan tuonnin katsottiin aiheuttavan markkinahäiriöitä ja uhkaavan siten kaupan tavanomaista kehitystä. Neuvottelut saatiin päätökseen 10 päivänä kesäkuuta 2005, ja niissä saavutettiin molempia osapuolia tyydyttävä ratkaisu kymmenen tuoteluokan osalta. Neuvottelujen tulos otettiin huomioon kyseisenä päivänä tehdyssä Euroopan komission ja Kiinan kauppaministeriön välisessä yhteisymmärryspöytäkirjassa, joka koskee eräiden kiinalaisten tekstiili- ja vaatetustuotteiden vientiä Euroopan unioniin.
(7)
Yhteisymmärryspöytäkirja koskee kymmenen tuoteluokan tuontia Kiinasta yhteisöön, ja nämä tuoteluokat ovat luokka 2 (puuvillakankaat), luokka 4 (T-paidat), luokka 5 (pujopaidat), luokka 6 (housut), luokka 7 (puserot), luokka 20 (vuodevaatteet), luokka 26 (leningit), luokka 31 (rintaliivit), luokka 39 (pöytäliinat) ja luokka 115 (pellava- tai ramilangat). Asianomaiset nimikkeet luetellaan asetuksen (ETY) N:o 3030/93 liitteessä I.
(8)
Komission mielestä näihin luokkiin kuuluvien Kiinan alkuperätuotteiden tuonti uhkaa markkinahäiriöiden tai niiden uhan vuoksi Kiinan WTO:hon liittymistä tarkastelleen työryhmän raportin 242 kohdassa ja asetuksen (ETY) N:o 3030/93 10 a artiklassa tarkoitettua kaupan tavanomaista kehitystä jäljempänä mainituista syistä.
(9)
Luokkaan 2 (puuvillakankaat) kuuluvien Kiinan alkuperätuotteiden tuontimäärä kasvoi 71 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 124 prosenttiin ohjeissa määritellystä varoitustasosta, jäljempänä ’varoitustaso’. Tähän luokkaan kuuluvien tuotteiden tuonti kaikista maista kasvoi neljä prosenttia kyseisenä ajankohtana. Kiinasta peräisin olevan tuonnin keskihinta on kuitenkin tuontivalvontatietojen mukaan laskenut 21 prosenttia eli huomattavasti nopeammin kuin muiden maiden keskihinta (joka tammi- ja maaliskuun välistä ajanjaksoa koskevien Eurostatin tietojen mukaan laski kaksi prosenttia). Tilanne on hälyttävämpi alaluokan 2A (denimkankaat) osalta, sillä tuonti Kiinasta kasvoi 102 prosenttia vuoden 2005 ensimmäisenä neljänneksenä vuoden 2004 vastaavaan ajanjaksoon verrattuna samalla kun kokonaistuonti kasvoi 15 prosenttia ja keskimääräiset yksikköhinnat alenivat 20 prosenttia.
(10)
Luokkaan 4 (T-paidat) kuuluvien Kiinan alkuperätuotteiden tuontimäärä kasvoi 199 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 197 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi 24 prosenttia kyseisenä ajankohtana. Kiinasta peräisin olevan tuonnin keskihinta on alentunut 37 prosenttia.
(11)
Luokkaan 5 (pujopaidat) kuuluvien Kiinan alkuperätuotteiden tuontimäärä kasvoi 530 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 194 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi 14 prosenttia kyseisenä ajankohtana. Kiinasta peräisin olevan tuonnin keskihinta on alentunut 42 prosenttia.
(12)
Luokkaan 6 (housut) kuuluvien Kiinan alkuperätuotteiden tuontimäärä kasvoi 413 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 312 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi 18 prosenttia kyseisenä ajankohtana. Kiinasta peräisin olevan tuonnin keskihinta on alentunut 14 prosenttia.
(13)
Luokkaan 7 (puserot) kuuluvien Kiinan alkuperätuotteiden tuontimäärä kasvoi 256 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 207 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi neljä prosenttia kyseisenä ajankohtana. Kiinasta peräisin olevan tuonnin keskihinta on alentunut 30 prosenttia.
(14)
Luokkaan 20 (vuodevaatteet) kuuluvien Kiinasta peräisin olevien tuotteiden tuontimäärä kasvoi 158 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 107 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi kuusi prosenttia kyseisenä ajankohtana. Kiinasta peräisin olevan tuonnin keskihinta on alentunut 34 prosenttia.
(15)
Luokkaan 26 (leningit) kuuluvien Kiinan alkuperätuotteiden tuontimäärä kasvoi 219 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 212 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi yhden prosentin kyseisenä ajankohtana. Kiinasta peräisin olevan tuonnin keskihinta on valvontajärjestelmän mukaan noussut kaksi prosenttia. Eurostatin todelliset luvut osoittavat kuitenkin, että hinta aleni ensimmäisenä vuosineljänneksenä 42 prosenttia.
(16)
Luokkaan 31 (rintaliivit) kuuluvien Kiinan alkuperätuotteiden tuontimäärä kasvoi 110 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 145 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi kuusi prosenttia kyseisenä ajankohtana. Kiinasta peräisin olevan tuonnin keskihinta on alentunut 37 prosenttia.
(17)
Luokkaan 39 (pöytäliinat) kuuluvien Kiinan alkuperätuotteiden tuontimäärä kasvoi 64 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 110 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi kymmenen prosenttia kyseisenä ajankohtana. Kiinasta peräisin olevan tuonnin keskihinta on alentunut 39 prosenttia.
(18)
Luokkaan 115 (pellava- ja ramilangat) kuuluvien Kiinan alkuperätuotteiden tuontimäärä kasvoi 55 prosenttia vuoden 2005 neljän ensimmäisen kuukauden aikana vuoden 2004 vastaavaan ajankohtaan verrattuna. Tämä nostaa tähän luokkaan kuuluvien tuotteiden tuonnin 150 prosenttiin varoitustasosta. Tähän luokkaan kuuluvien tuotteiden tuonti kaikista maista kasvoi 40 prosenttia kyseisenä ajankohtana. Kiinasta peräisin olevan tuonnin keskihinta on pysynyt vakaana (tuontivalvontalukujen mukaan se on kasvanut kolme prosenttia ja Eurostatin tietojen mukaan se on pysynyt muuttumattomana). Olisi kuitenkin huomattava, että Kiinan alkuperätuotteiden tuonnin keskimääräinen yksikköhinta on alle puolet yhteisön tuottajien vastaavasta hinnasta.
(19)
Kiinan alkuperätuotteille yhteisymmärryspöytäkirjassa vahvistetut tekstiili- ja vaatetustuotteiden tuontitasot ja muut täytäntöönpanojärjestelyt olisi saatettava osaksi asetusta (ETY) N:o 3030/93.
(20)
Asetuksen (ETY) N:o 3030/93 liitteessä III oleva 27 artikla olisi muutettava, jotta tiettyjen tekstiilituotteiden jälkikäteen tapahtuvan tilastovalvonnan järjestelmässä tehtävää jäsenvaltioiden tiedonsiirtoa koskevista säännöksistä saataisiin yksityiskohtaisemmat.
(21)
Sen vuoksi asetus (ETY) N:o 3030/93 olisi muutettava vastaavasti.
(22)
Asetus tulee voimaan kolmantena päivänä sen julkaisemisen jälkeen, jotta yhteisymmärryspöytäkirja voitaisiin panna nopeasti täytäntöön.
(23)
Tässä asetuksessa säädetyt toimenpiteet ovat asetuksen (ETY) N:o 3030/93 17 artiklalla perustetun tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 3030/93 liitteet II, III ja V tämän asetuksen liitteen mukaisesti.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä heinäkuuta 2005.

Labels: 1
3
18
5